Harry Potter

Harry Potter ye una serie de siet novelas de fantesía escritas por a escritora britanica J. K. Rowling. As novelas narran a vida d'un choven mago clamau Harry Potter, y os suyos amigos Hermione Granger y Ron Weasley, toz os quals son estudiants d'o Colechio Hogwarts de Machia y Fetillería. A historia prencipal se refiere a la luita d'Harry contra Lord Voldemort, un mago fosco que tien a intención de tornar-se immortal, derrocar a o cuerpo gobernaire de magos conoixiu como que o Ministerio de Machia y subchugar a toz os magos y muggles (personas no machicas).

Dende o lanzamiento d'a primera novela, Harry Potter y a piedra filosofal, o 26 de chunio de 1997, os libros han obteniu una immensa popularidat, emponderamientos d'a critica y l'exito comercial en toz. Han atraito a una amplia audiencia de adultos, asinas como a lectors mas chóvens, y a ormino se consideran piedras angulars d'a literatura moderna para chóvens adultos. Dica febrero de 2018, os libros han vendiu mas de 500 millons de copias en toz, o que los converte en a serie de libros mas vendida d'a historia, y s'han traduciu a uitanta idiomas. "500 million Harry Potter books have now been sold worldwide" en Wizardingworld.com

Os siet libros orichinals estioron adaptaus en una serie de cintas homonimas de ueito partes por Warner Bros. Pictures, que ye a tercera serie de cintas mas taquillera de toz os tiempos dica febrero de 2020. En 2016, s'estimó a valor total d'a franquizia d'Harry Potter en 25 mil millons de dolars, fendo d'Harry Potter una d'as franquizias de meyos de mayor recaudación de toz os tiempos.

 Novelas 
 1997: Harry Potter and the Philosopher's Stone (Harry Potter y a piedra filosofal).
 1998: Harry Potter and the Chamber of Secrets (Harry Potter y a cambra secreta).
 1999: Harry Potter and the Prisoner of Azkaba (Harry Potter y o preso d'Azkaban).
 2000: Harry Potter and the Goblet of Fire (Harry Potter y o cáliz de fuego).
 2003: Harry Potter and the Order of the Phoenix (Harry Potter y l'orden d'o Fénix).
 2005: Harry Potter and the Half-Blood Prince (Harry Potter y o misterio d'o prencipe).
 2007: Harry Potter and the Deathly Hallows (Harry Potter y as reliquias d'a Muerte).

 Cintas 
 2001: Harry Potter and the Philosopher's Stone.
 2002: Harry Potter y a cambra secreta.
 2004: Harry Potter y o preso d'Azkaban.
 2005: Harry Potter y o cáliz de fuego.
 2007: Harry Potter y l'orden d'o Fénix.
 2009: Harry Potter y o misterio d'o prenzipe.
 2010: Harry Potter y as reliquias d'a Muerte: parti 1.
 2011: Harry Potter y as reliquias d'a Muerte: parti 2.

 Vinclos externos 
 Pachina web oficial

 Referencias 

*